Document ID: 32005R1262

KOMMISSIONENS FORORDNING (EF) nr. 1262/2005
af 1. august 2005
om ændring af Rådets forordning (EF) nr. 27/2005 for så vidt angår fiskerimuligheder for sild i område I og II
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 27/2005 af 22. december 2004 om fastsættelse for 2005 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig artikel 5, stk. 4, og
ud fra følgende betragtninger:
(1)
Ifølge artikel 5, stk. 4, i forordning (EF) nr. 27/2005 kan EF's fiskerimuligheder for blåhvilling og sild øges, hvis tredjelande ikke forvalter disse bestande forsvarligt.
(2)
Norge har for nylig øget sine fiskerimuligheder for sild med yderligere 14 %, hvilket er i strid med den fordeling af fiskerimuligheder i område I og II, som de berørte kyststater har anvendt siden 1997. Det ser derfor ud til, at Norge ikke forvalter sildebestanden forsvarligt.
I afventning af en langsigtet aftale om forvaltning af sildebestanden med de berørte kyststater bør EF midlertidigt forhøje sin kvote ligeledes med 14 % til 89 537 tons i område I og II (EF-farvande og internationale farvande). Ud fra et videnskabeligt synspunkt får dette sandsynligvis ikke uoprettelige negative konsekvenser for bestandens bevarelse.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur.
(4)
Forordning (EF) nr. 27/2005 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilag I C til forordning (EF) nr. 27/2005 ændres som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2005.

Labels: 11
18
6